Consello de Estado de Cuba

O **Consello de Estado de** **Cuba**, estableceuse pola Constitución de 1976, é o órgano superior do Estado que actúa a nome da Asemblea Nacional do Poder Popular entre os seus períodos de sesións, executa os acordos desta e cumpre as demais funcións que lle confire a lei. É de carácter colexiado. As súas decisións tómanse polo voto de maioría simple dos seus membros.

A Asemblea Nacional do Poder Popular elixe, de entre os seus integrantes, o Consello de Estado na sesión constitutiva de cada lexislatura, cada 5 anos. Está integrado polo presidente, o primeiro vicepresidente, cinco vicepresidentes, un secretario e 23 membros máis. Durante o transcurso da lexislatura pode elixir novos membros en caso de falecemento, revogación ou renuncia.

## Atribucións constitucionais do Consello de Estado 
O Artigo 90 da Constitución establece as atribucións do Consello de Estado, que poden agruparse segundo a seguinte clasificación:

**Facultade de convocatoria**

* dispoñer a celebración de sesións extraordinarias da Asemblea Nacional do Poder Popular 
* acordar a data das eleccións para a renovación periódica da Asemblea Nacional do Poder Popular 
* proporcionar o pertinente para realizar os referendos que acorde a Asemblea Nacional do Poder Popular

**Competencias lexislativas**

* ditar decretos-lei, entre un e outro período de sesións da Asemblea Nacional do Poder Popular 
* exercer a iniciativa lexislativa 
* ratificar e denunciar tratados internacionais 
* aprobar a súa normativa

**Facultades de control da constitucionalidade e a legalidade**

* dar ás leis vixentes, en caso necesario, unha interpretación xeral e obrigatoria
* suspender as disposicións do Consello de Ministros e os acordos e disposicións das Asembleas Locais do Poder Popular que non se axusten á Constitución ou ás leis, ou cando afecten os intereses doutras localidades ou os xenerais do país, dando conta á Asemblea Nacional do Poder Popular na primeira sesión que celebre despois de acordada dita suspensión
* revogar os acordos e disposicións das Administracións Locais do Poder Popular que contraveñan a Constitución, as leis, os decretos-leis, os decretos e demais disposicións ditadas por un órgano de superior xerarquía, ou cando afecten os intereses doutras localidades ou os xenerais do país

**Facultades de nomeamento e condecoración**

* substituír, a proposta do seu presidente, aos membros do Consello de Ministros entre un e outro período de sesións da Asemblea Nacional do Poder Popular 
* designar e destituír, a proposta do seu presidente, os representantes diplomáticos de Cuba ante outros Estados 
* conceder ou denegar a aprobación a representantes diplomáticos doutros Estados 
* outorgar condecoracións e títulos honoríficos 
* nomear comisións

**Facultades en estados excepcionais**

* decreta a mobilización xeral cando a defensa do país o esixa e asumir os poderes para declarar a guerra en caso de agresión ou concertar a paz, que a Constitución asigna á Asemblea Nacional do Poder Popular, cando esta estea en recesión e non poida ser convocada coa seguridade e urxencia necesarias

**Facultades supraxudiciais**

* impartir instrucións xerais aos tribunais a través do Consello de Goberno do Tribunal Supremo do Pobo 
* impartir instrucións á Fiscalía Xeral da República 
* conceder indultos

**Outras**

* as demais que lle confiren a Constitución e as leis ou que lle encomende a Asemblea Nacional do Poder Popular.

## Atribucións do presidente do Consello de Estado 
O artigo 93 da Constitución establece as competencias do presidente do Consello de Estado e xefe de goberno, que se poden agrupar do seguinte xeito:

**Como xefe de Estado**

* representar o estado 
* organizar e dirixir as actividades, convocar e presidir as sesións do Consello de Estado 
* recibir as credenciais dos xefes das misións estranxeiras. 
* desempeñar a Xefatura Suprema de todas as institucións armadas e determinar a súa organización xeral 
* presidir o Consello Nacional de Defensa 
* asinar decretos-leis e outros acordos do Consello de Estado e as disposicións legais adoptadas polo Consello de Ministros ou o seu Comité Executivo e ordenar a súa publicación na Gaceta Oficial da República

**Como xefe de goberno**

* dirixir a política xeral 
* organizar e dirixir as actividades e convocar e presidir as sesións do Consello de Ministros 
* controlar e atender o desenvolvemento das actividades dos ministerios e outros órganos centrais da Administración 
* asumir a dirección de calquera ministerio ou organismo central da Administración 
* propoñer á Asemblea Nacional do Poder Popular, unha vez elixidos por ela, os membros do Consello de Ministros 
* aceptar as dimisións dos membros do Consello de Ministros, ou propoñer á Asemblea Nacional do Poder Popular ou ao Consello de Estado, segundo proceda, a substitución dalgún deles e, en ambos os casos, dos correspondentes substitutos 
* declarar o Estado de emerxencia nos casos previstos por esta Constitución, dando conta da súa decisión, en canto as circunstancias o permitan, á Asemblea Nacional do Poder Popular ou ao Consello de Estado, de non poder reunirse aquela, aos efectos legais procedentes.

## Composición histórica do Consello de Estado da I á VIII Lexislatura (1976-2018) 
### Presidente 
### Primeiro vicepresidente 
### Vicepresidentes (5) 
### Secretario do Consello de Estado 
### Membros 
**Primeiro Consello de Estado na I Lexislatura (decembro de 1976 - decembro de 1981)** 

**Renovación do Consello de Estado na II Lexislatura (decembro de 1981 - decembro de 1986)** 

**Renovación do Consello de Estado na III Lexislatura (decembro de 1986 - febreiro de 1993)**

Estendeuse a 6 anos e 2 meses debido aos proxectos de reforma constitucional e o inicio do período especial (crise económica). 

**Renovación do Consello de Estado na IV Lexislatura (febreiro de 1993 - febreiro de 1998)** 

**Renovación do Consello de Estado na V Lexislatura (febreiro de 1998 - febreiro de 2003)** 

**Renovación do Consello de Estado na VI Lexislatura (febreiro 2003 - febreiro 2008)** 

**Renovación do Consello de Estado na VII Lexislatura (febreiro 2008 - febreiro 2013)** 

**Renovación do Consello de Estado na VIII Lexislatura (febreiro 2013 - abril 2018)**

Prorrogouse outros 2 meses debido á interrupción do proceso electoral polo paso do furacán Irma e as tarefas de recuperación. 

## Composición actual do Consello de Estado de Cuba 
### Presidente dos Consellos de Estado e Ministros (xefe de Estado e de Goberno) 
### Vicepresidente primeiro dos Consellos de Estado e de Ministros 
### Vicepresidentes (5) do Consello de Estado 
### Secretario do Consello de Estado 
### Membros (23) do Consello de Estado 
## Notas 
## Véxase tamén 
### Outros artigos 
*Gobernantes de Cuba
* Presidente de Cuba

### Ligazóns externas 
* O Consello de Estado na web do Parlamento